### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 23. september 2020 har vedtaget Magistratens indstilling i overensstemmelse med erklæring fra Børn og Unge-udvalget af 16. september 2020.

Rammer for at forkorte åbningstiden i dagtilbud med henblik på at have flere voksne til stede, mens de fleste børn er til stede.

### Resumé

Indstillingen udmønter byrådsbeslutningen i budgetforliget, Budget 2020, om dagtilbudsbestyrelsers mulighed for at placere den ugentlige åbningstid i dagtilbud. Hensigten er at undgå at anvende medarbejderressourcer på ydertidspunkter, hvor der er få eller ingen børn. Det forventes, at det pædagogiske arbejde med kvalitet kan styrkes ved en øget tilstedeværelse af pædagogisk personale, mens de fleste børn er til stede.

### Indstilling

Det indstilles:

At 1) bestyrelser i kommunale og i selvejende dagtilbud kan beslutte at nedsætte den ugentlige åbningstid fra 52 timer til minimum 50,75 timer i udvalgte dagtilbudsafdelinger. De derved sparede lønkroner skal bruges til pædagogisk personale i den reducerede åbningstid i de pågældende dagtilbudsafdelinger.

### Sagens forløb

26-08-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 31-08-2020 Magistraten

Fremsendes til [adresse] med bemærkning, at Magistraten i mødet den 31. august 2020 anbefaler, at byrådet tiltræder Magistratsafdelingen for Børn og Unges indstilling af 19. august 2020.

Det belyses, hvor mange, der benytter sig af deltidspladser.

 09-09-2020 [adresse]
Fremsendes til Børn og Unge-udvalget til behandling i henhold til beslutning i byrådets møde den 9. september 2020.
 16-09-2020 Børn og Unge-udvalget

Stephan Jepsen, Annemette Christensen, Ragna Kjeldsen, Maren Østergaard og Albert Henriksen kunne tiltræde indstillingen i overensstemmelse med Magistratens anbefaling.

Doris Lund og Louise Lund kunne tiltræde indstillingen med bemærkning om, at det er vigtigt, at de midler, der frigives, går til bedre normeringer og ikke besparelser.

 23-09-2020 [adresse]

Tilbagesendes Magistratsafdelingen for Børn og Unge med bemærkning, at byrådet i sit møde den 23. september 2020 har vedtaget Magistratens indstilling i overensstemmelse med erklæring fra Børn og Unge-udvalget af 16. september 2020.